Ohcan biehttaluvvo.

Sámediggi lea meannudan Stiftelsen Nordnorsk Fartøyvernsenter og Båtmuseum doarjja ávžžuhusa. Sámediggi lea fuomášan vuođđudusa 2020 jahkerehketdoalu vuođul, ahte vuođđudusas leat stuora ekonomalaš hástalusat, ja leat boahtán dan dillái ahte boahtteáigge -scenatio joatkit doaimma lea eahpečielggas. Ohccojuvvo doarjja čoavdit dili oanehis áigái, muhto Sámediggi ii oainne ahte min juolludeapmi oanehis áigái lea doarvái veahkehit vuođđudusa ekonomiija gokčat ruhtadárbbu.

Sámediggi iige oainne ahte stivra lea ovdanbuktán doarvái buori čilgehusa movt vuođđudus galgá hálddašuvvot ekonomalaš ceavzilvuođain oanehat dahje guhkit áigái. Vaikke Stiftelsen Nordnorsk Fartøyvernsenter og Båtmuseum:a doaibma lea bearráigeahččat sámi fanasárbevieruid, de fátmmasteapmi dákkár prosessii eaktuda ahte Sámediggi fertešii olu árat beassat oasálažžan proseassaide. Sámediggi iige oainne ahte ohccojuvvon doarjaga mihttomearri váikkuha Regionálaovddidanprošeavttaid doarjjaortnega mihttomeari ollašuhttimii, "Árjjalaš ja ulbmildiđolaš ovttasbargu regionála ja báikkálaš eiseválddiiguin nannen ja ovddidan dihtii sámi kultuvrra, giela ja servodateallima" ja dasto iige leat gustojeaddji vuoruhemiid siskkobealde.

Dán vuođul biehttaluvvo ohcan.